**PROTOKOLL Årsmøte 2025 – Rødt Nordre Aker**

Tidspunkt: **11. februar 2025 kl. 18.00-19.30**

Sted: Bydelshuset, Nydalsveien 21

Deltakere: Totalt deltok 12 medlemmer

*Saksdokumentene ligger ute på lagets nettside:* ***https://roedt.no/nordre-aker***

Leder i lagsstyret, Rune Holm, ønsket velkommen og innledet møtet.

1. **Konstituering**

Følgende personer ble foreslått og enstemmig valgt:

* + Som møteleder**: Rune Holm**
	+ Som referent: **Kari Frodesen**
	+ Til å underskrive protokollen: **Lars Marius Aas og Cathrine Nordberget.**
1. **Årsberetning 2024**

Styrets beretning var sendt ut på forhånd og ble gjennomgått av styrets leder, herunder:

* Antall medlemmer gikk litt opp i løpet av året etter en nedgang året før. Pr 31.12 hadde laget 206 medlemmer.
* Aktiviteten har vært svært høy i perioden. Medlemsmøter er en god måte å samle medlemmene på; i 2024 fikk vi til ni medlemsmøter, tre med tema og innledere. Dette er nok en litt for høy ambisjon i et valgår, men vi bør greie 4-6 møter i 2025.
* Vi har hatt en del innlegg i lokalaviser. Vi får god respons når redaksjonene får ferdig skrevne innlegg. Dette er en god måte å profilere Rødt på i bydelen.

**Vedtak**: Årsmeldingen ble enstemmig godkjent.

1. **Regnskap 2024**

Regnskapet var sendt ut på forhånd, og ble gjennomgått og kommentert av kassereren.

Økonomien i laget er god, og dette gir rom for aktiviteter fremover – ref Årsplanen.

**Vedtak**: Regnskapet ble enstemmig godkjent.

1. **Årsplan/rammeplan for lagsarbeidet i 2025** *(se detaljert plan på nettsiden)*

Styrets forslag til årsplan for 2025 med forslag til saker det er ønskelig å prioritere, var sendt ut på forhånd og ble gjennomgått. Planen skal sees som et rammeverk som gir retning til arbeidet i perioden.

I 2025 går vi inn i et valgår hvor valgkampen vil bli den mest sentrale aktiviteten. Men vi skal også aktivere medlemsmassen med medlemsmøter og studiearbeid, samt følge opp aktuelle lokale saker.

Vi skal heller ikke glemme det nasjonale og det internasjonale perspektivet – verden er i rask endring, og vi ønsker å forstå for å skjønne hva som kan komme.

Punktene i planen ble gjennomgått, og noen endringer ble gjort i møtet. Den reviderte planen legges ut på lagets nettside. Dette er hovedpunktene:

**Årsplan – tema og aktiviteter** *(se oppdatert årsplan for detaljer):*

## Bydelsarbeidet

## Nye Rikshospitalet og Ullevål sykehus

## Boligpolitikk

## Økonomi – studier for å forstå

## Stormaktspolitikk og militarisme – studier for å forstå

## Kvinnepolitikk

## Aksjoner og demonstrasjoner

## Valgkamp

## Medlemsmøter – mulige temaer:

* Forskjellsnorge og økonomi
* Sykelønn og arbeidsmedisin
* Boligpolitikk
* Stormaktspolitikk
* Sykehuspolitikk
* Valgkampskolering
* Klima og mineralutvinning fra havet

I fjor arrangerte vi juleavslutning, som ble godt mottatt og var en fin måte å samle laget på. I år foreslår vi at vi setter som ambisjon å arrangere sommeravslutning og juleavslutning.

**Vedtak:** Etter dette tok årsmøtet styrets forslag til rammeplan for 2025 til etterretning.

1. **VALG**
2. **Lokallagsstyre**

Valgkomiteen har hatt problemer med å finne nye kandidater til styret – blant annet har det ikke vært mulig å imøtekomme styrets ønsker om å få på plass en nestleder og en valgkampansvarlig.

Valgkomiteen hadde fremlagt følgende innstilling til nytt styre *(alle velges for 1 år)*:

* Leder: Rune Holm (gjenvalg)
* Kasserer: Claus Fischer (gjenvalg)
* Styremedlem: Elisabeth Augdahl Bertonen (gjenvalg)
* Styremedlem: Anne-Grethe Tuseth (gjenvalg)
* Styremedlem: Kari Frodesen (gjenvalg)
* Vara: Lars Marius Aas (ny)
* Vara: Brita Østvold (gjenvalg)

Det er ønskelig å få inn flere nye/yngre personer i styret, og vara kan være et hensiktsmessig verv for rekruttering av nye styremedlemmer.

I forkant av møtet meldte Sunniva White at hun var aktuell som styremedlem.
I møtet ble Hedda Andresen foreslått som suppleant (3. vara).

Med disse tilføyelsene ble det stemt over følgende forslag til styresammensetning*:*

Leder: Rune Holm

Kasserer: Claus Fischer

Styremedlemmer:​​

* Anne-Grethe Tuseth
* Elisabeth Augdal Bertonen
* Kari Frodesen
* Sunniva White

Varamedlemmer:​​

* Brita Østvold
* Lars Marius Aas
* Hedda Andresen

**Vedtak**: Med ovennevnte tilføyelser ble valgkomiteens innstilling til nytt styre enstemmig vedtatt. Det overlates til styret selv å finne mulige løsninger for de to øvrige vervene.

1. **Valgkomite**

I 2024 har valgkomiteen bestått av Asbjørn Andvig og Cathrine Nordberget.

Ingen av dem ønsker å stille til vervet for en periode. Det var heller ingen aktuelle kandidater til stede på møtet, og det ble derfor ikke utpekt ny valgkomite.

**Vedtak**: Det overlates til det nye styret å finne kandidater til valgkomiteen.

1. **Delegater til Rødt Oslos årsmøte 2025** (22.-23. mars)

Rødt Nordre Aker kan sende inntil 5 delegater og 2 varaer til møtet. Av disse må minst halvparten være kvinner.

Følgende delegater meldte interesse for å delta:

1. Claus Fischer
2. Hedda Andresen
3. Rune Holm
4. Helle Borgen
5. Sunniva White

Vara 1: Lars Marius Aas

Vara 2: Cathrine Nordberget

**Vedtak**: Valgt ved akklamasjon.

Årsmøtet ble avsluttet ca kl. 19.30.

Oslo, 13. februar 2025

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Lars Marius Aas** (sign) **Cathrine Nordberget** (sign)